
ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 192110 (1) 

Τροποποίηση της 190562/31.8.98 απόφασης του Υπουρ¬ 
γού Εργασίας και Κοινωνικών Ασφαλίσεων. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργα¬ 
να». 


β) Του Ν.Δ. 212/69 «Περί οργανώσεως και διοικήσεως 
του ΟΑΕΔ». 

γ) Του άρθρου 2 τού Π. Δ/τος 359/97 (ΦΕΚ 240 
Α/28.11.97) που αφορά τις προϋποθέσεις χορήγησης της 
Κάρτας Παραμονής περιορισμένης χρονικής διάρκειας 
σε αλλοδαπούς. 

2. Το αριθμ. Β 120293/16.11.98 έγγραφο της Διοίκησης 
του ΟΑΕΔ. 

3. Την αριθμ. 190562/31.8.98 απόφαση του Υπουργού 
Εργασίας και Κοινωνικών Ασφαλίσεων με την οποία συ¬ 
γκροτήθηκε η Επιτροπή για τη χορήγηση Κάρτας Παρα¬ 
μονής περιορισμένης χρονικής διάρκειας σε αλλοδαπούς 
(Π.Δ. 359/97) της Νομαρχίας Αθηνών (Επιτροπή Αγ. Πα¬ 
ρασκευής), αποφασίζουμε: 

Τροποποιούμε την αριθμ. 190562/31.8.98 απόφαση του 
Υπουργού Εργασίας και Κοινωνικών Ασφαλίσεων με την 
οποία συγκροτήθηκε η Επιτροπή Ν.. Αττικής (Αγ. Παρα¬ 
σκευή) για τη χορήγηση Κάρτας Παραμονής περιορισμέ¬ 
νης χρονικής διάρκειας σε αλλοδαπούς κατά το μέρος 
που αφορά το γραμματέα της Επιτροπής Μαρκοπούλου 
και ορίζουμε ως γραμματέα της Τ.Υ. Μαρκοπούλου τον 
Χατζηδημητρόγλου Δημήτριο, σε αντικατάσταση του Κα- 
ραβασίλη Κων/νου, ο οποίος έχει ορισθεί Προϊστάμενος 
στην Τ.Υ. Μαρκοπούλου. 

Αναπληρώτρια γραμματέα ορίζεται η Σοφρώνη Αθηνά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Δεκεμβρίου 1998 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 
-♦- 

Αριθ. 192105 (2) 

Τροποποίηση της 190436/9.7.98 απόφασης του Υπουρ¬ 
γού Εργασίας και Κοινωνικών Ασφαλίσεων. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργα¬ 
να». 

β) Του Ν.Δ. 212/69 «Περί οργανώσεως και διοικήσεως 
του ΟΑΕΔ». 

γ) Του άρθρου 2 του Π. Δ/τος 359/97 (ΦΕΚ240 
Α/28.11.97) που αφορά τις προϋποθέσεις χορήγησης της 
Κάρτας Παραμονής περιορισμένης χρονικής διάρκειας 
σε αλλοδαπούς. 

2. Το αριθμ.... έγγραφο της Διοίκησης του ΟΑΕΔ. 

3. Την αριθμ. 190436/9.7.98 απόφαση του Υπουργού 
Εργασίας και Κοινωνικών Ασφαλίσεων με την οποία συ¬ 
γκροτήθηκε η Επιτροπή για τη χορήγηση Κάρτας Παρα¬ 
μονής περιορισμένης χρονικής διάρκειας σε αλλοδα¬ 
πούς (Π.Δ. 359/97) της Νομαρχίας Φλώρινας. 

4. Το αριθμ. 298/10.11.98 έγγραφο του Πρωτοδικείου 
Φλώρινας. 

5. Την αριθμ. 191736/16.9.98 απόφαση του Υφυπουρ¬ 
γού Εργασίας και Κοινωνικών Ασφαλίσεων, με την οποία 
τροποποιήθηκε η αριθμ. 190436/9.7.98 όμοια, αποφασί¬ 
ζουμε: 

Τροποποιούμε την αριθμ. 190436/9.7.98 απόφαση του 
Υπουργού Εργασίας και Κοινωνικών Ασφαλίσεων με την 
οποία συγκροτήθηκε η Επιτροπή Ν. Φλώρινας για τη χο¬ 
ρήγηση Κάρτας Παραμονής περιορισμένης χρονικής 
διάρκειας σε αλλοδαπούς κατά το μέρος που αφορά τους 
Πρωτόδικες και ορίζουμε ως Πρόεδρο της Επιτροπής την 
Πρωτόδικη Ελένη Τζιουβάρα με αναπληρώτρια αυτής, 
την επίσης Πρωτόδικη Βήλη Χριστίδου, σε αντικατάστα¬ 
ση του Παυλίδη Παναγιώτη και Σμαραγδής Κατσουλά- 
κου, λόγω μετάθεσης του πρώτου και φόρτου εργασίας 
της δεύτερης. 

Κατά τα λοιπά ισχύει η αριθμ. 190436/9.7.98 απόφασή 
μας, όπως τροποποιήθηκε με την αριθμ. 191736/1998 ό¬ 
μοια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Δεκεμβρίου 1998 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 
-♦- 

Αριθ. 48278 (3) 

Τροποποίηση της 1063/93 απόφασης της Νομαρχίας 
Δυτικής Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Την 1063/93 απόφαση της Νομαρχίας Δυτικής Αττι¬ 
κής που δημοσιεύθηκε στο ΦΕΚ 129/93 τ.Β' και αφορά τη 
σύσταση στο Δήμο Πετρούπολης ίδιου Ν.Π. με το όνομα 
«Σχολική Επιτροπή Τ.Ε.Λ. Πετρούπολης». 

2. Τη 246/1998 απόφαση του Δημοτικού Συμβουλίου 
του Δήμου Πετρούπολης, αποφασίζουμε: 

Τροποποιούμε το άρθρο 1 της 1063/93 απόφασης της 
Νομαρχίας Δυτικής Αττικής ως εξής: 

Συστήνουμε στο Δήμο Πετρούπολης του Νομού Αττι¬ 
κής ίδιο Νομικό Πρόσωπο με το όνομα «Σχολική Επιτρο¬ 
πή 5ου Ενιαίου Λυκείου - 1ου Τ.Ε.Ε. «. 

Κατά τα λοιπά ισχύει ως έχει η 1063/93 απόφαση της 
Νομαρχίας Δυτικής Αττικής. 

Κάλυψη δαπάνης 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Πετρού¬ 
πολης το ύψος της οποίας δεν μπορεί να προσδιοριστεί. 


Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 27 Νοεμβρίου 1998 

Με εντολή Γ.Γ. Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 
-♦- 

Αριθ. 07/ΔΤΑ/17203 (4) 

Έγκριση Ο.Ε.Υ. του Β' Παιδικού Σταθμού Κερατσινίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν. 1586/86. 

2. Τις διατάξεις του Π.Δ. 37Α/87 και 22/90. 

3. Τις διατάξεις του άρθρου 12τουΝ. 1188/81 όπως συ¬ 
μπληρώθηκαν με το άρθρο 26 του Ν. 1832/82 και αντικα- 
ταστάθηκαν με την παρ. 5 του άρθρου 8 του Ν. 2307/95. 

4. Τις διατάξεις των νόμων: α) Ν. 2130/94, β) Ν. 2190/94 
και γ) Ν. 2218/94. 

5. Την με αριθμ. πρωτ. ΔΙΚΠ.Ρ/Φ2/3210/1.4.86 Εγκύκλ. 
Υπ. Προεδρίας της Κυβερνήσεως και Γεν. Διαταγή 59 α- 
ριθμ. 53560/6.8.86 Υπ.Εσ. 

6. Την αριθμ. 2347/30.9.97 απόφαση περί μεταβίβασης 
αρμοδιοτήτων του Γ εν. Γ ραμματέατης Περιφέρειας Αττι¬ 
κής στον Προϊστάμενο της Δ,/νσης Τοπ. Αυτ/σης καιΔ/σης 
Ν. Πειραιά να υπογράφει με Ε.Γ.Γ.Π. την αποστολή στο Ε¬ 
θνικό Τυπογραφείο πράξεων των οποίων απαιτείται δη¬ 
μοσίευση στην Εφημερίδα της Κυβερνήσεως. 

7. Την 502/97 απόφαση του Δημοτικού Συμβουλίου Κε¬ 
ρατσινίου με την οποία εγκρίνεται ο Ο.Ε.Υ. του Β' Παιδι¬ 
κού Σταθμού Κερατσινίου. 

8. Την σύμφωνη γνωμοδότηση του Υπηρεσιακού Συμ¬ 
βουλίου Προσωπικού ΟΤΑ που διατυπώθηκε στο 4/6.7.98 
πρακτικό αυτού, αποφασίζουμε: 

Εγκρίνουμε τον Ο.Ε.Υ. του Β' Παιδικού Σταθμού Κερα¬ 
τσινίου ως εξής: 

ΑΡΘΡΟ Ιο 
ΓΕΝΙΚΗ ΔΙΑΤΑΞΗ 

Σκοπός του Νομικού Προσώπου είναι: η φύλαξη, επιμέ¬ 
λεια, φροντίδα, ψυχαγωγία και διατροφή βρεφών και νη¬ 
πίων με σκοπό την ισόρροπη και ολόπλευρη ανάπτυξη της 
προσωπικότητάς τους, η εξυπηρέτηση της υγείας σωμα¬ 
τικής εξέλιξης των βρεφών και νηπίων η ανάπτυξη των 
νοητικών ικανοτήτων τους, η υποστήριξη της ανάπτυξης 
της γλωσσικής έκφρασης δημιουργικότητας και σκέψεις 
τους και η απόκτηση όλων των αναγκαίων, υγιεινών και η¬ 
θικών συνηθειών ως πολιτισμένου ανθρώπου και η προ- 
παρασκευή τους για φυσική μετάβασή τους από την οι¬ 
κογενειακή ζωή στο σχολικό περιβάλλον καθώς και η υ¬ 
ποβοήθηση και συμπλήρωση της αγωγής που δίνει η 
οικογένεια με εφαρμογή εξειδικευμένου εκπαιδευτικού 
και συμβουλευτικών προγραμμάτων. 

ΑΡΘΡΟ 2ο 

ΑΡΙΘΜΟΣ ΦΙΛΟΞΕΝΟΥΜΕΝΩΝ ΠΑΙΔΙΩΝ 

Ο αριθμός των παιδιών που θα φιλοξενούνται στο Β' 
Παιδικό Δημοτικό Σταθμό Κερατσινίου ορίζεται το ανώ¬ 
τατο σε 75 (εβδομήντα πέντε) βρέφη και νήπια οργανω¬ 
μένα σε 3 τμήματα όπου με απόφαση του Διοικητικού 
Συμβουλίου κάθε φορά θα καθορίζονται τα τμήματα βρε- 

φών, νηπίων που θα λειτουργούν κάθε περίοδο από 1 Σε¬ 
πτεμβρίου έως 31 Ιουλίου του επομένου έτους (ηλικίες 
και συγκρότηση τμημάτων καθορίζονται με το άρθρο 12 
του Πρότυπου Κανονισμού Λειτουργίας Σταθμών). 

ΑΡΘΡΟ 3 

Η όλη υπηρεσία του Β' Παιδικού Σταθμού Δημοτικού 
Σταθμού θα συγκροτείται από δύο τμήματα: 
α) Διοικητικών και Οικονομικών Υπηρεσιών 
β) Βρεφονηπιοκομίας. 

ΑΡΘΡΟ 4ο 

Οι προβλεπόμενες από το προηγούμενο άρθρο υπηρε¬ 
σίες υποδιαιρούνται στα παρακάτω γραφεία: 

Α) Τμήμα Διοικητικών και Οικονομικών Υπηρεσιών 
α) Γραφείο Διαχ/στού 
β) Γραφείο Παιδιάτρου 
γ) Γ ραφείο Μαγειρείου και καθ/τας. 

Β) Τμήμα Βρεφονηπιοκομίας 
α) Γ ραφείο Προϊσταμένου -ης 

β) Γ ραφείο Βρεφονηπιοκόμων - Παιδαγωγικών δραστη¬ 
ριοτήτων και εργασιών. 

ΑΡΘΡΟ 5ο 

Η οργανική σύνθεση και διαβάθμιση των θέσεων του τα¬ 
κτικού προσωπικού ορίζεται ως ακολούθως - σύμφωνα με 
κλάδους βαθμούς και ειδικότητες. 

Α. ΜΟΝΙΜΟ ΠΡΟΣΩΠΙΚΟ 
ΚΑΤΗΓΟΡΙΑ ΤΕ 

1. Κλάδος ΤΕ9 Βρεφονηπιοκομίας 
Θέσεις: Τρεις (3) με βαθμό Δ-Α. 

ΚΑΤΗΓΟΡΙΑ ΔΕ 

1. Κλάδος ΔΕΙ Διοικητικού 
Θέση: Μία (1) με βαθμό Δ-Α. 

2. Κλάδος ΔΕ8 Βοηθών βρεφοκόμων - παιδοκόμων 
Θέσεις: Τρεις (3) με βαθμό Δ-Α. 

ΚΑΤΗΓΟΡΙΑ ΥΕ 

1. Κλάδος ΥΕ 14 Τραπεζοκόμων 
Θέση: Μία (1) με βαθμό Ε-Β. 

2. Κλάδος ΥΕ 16 Καθαριστριών 
Θέσεις: Δύο (2) με βαθμό Ε-Β. 

3. Κλάδος ΥΕΜαγείρων 
Θέση: Μία (1) με βαθμό Ε-Β. 

ΑΡΘΡΟ 6ο 

Τα τυπικά και ουσιαστικά προσόντα που απαιτούνται 
κατά κατηγορία κλάδο και ειδικότητα καθορίζονται σύμ¬ 
φωνα με το Π.Δ. 22/90 (ΦΕΚ 7/22.1.90 τ.Α'). 

ΑΡΘΡΟ 7ο 

Τα των μονίμων καθήκοντα, μεταβολές, εξελίξεις προ¬ 
σλήψεις κ.λπ. διέπονται από τις διατάξεις του Ν. 1188/81, 
Π.Δ. 22/90, Ν. 2190/94, Ν. 2307/95, Ν. 2503/97 που αφο¬ 
ρούν προσωπικό των ΟΤΑ. 

ΑΡΘΡΟ 8ο 

Τα γενικά και ειδικά καθήκοντα του προσωπικού του 
Σταθμού καθορίζονται ως εξής: 

Α. ΤΜΗΜΑ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

α) ΚΑΘΗΚΟΝΤΑΔΙΑΧΕΙΡΙΣΤΟΥ 
• Είναι υπεύθυνος για την προμήθεια και τον έγκαιρο ε¬ 


φοδιασμό του Σταθμού μετά αναγκαία τρόφιμα και λοιπά 
υλικά, για την καλή φύλαξη, συντ/ση και διάθεσή τους κα¬ 
θώς και για τη λοιπή εν γένει περιουσία του Σταθμού, σύμ¬ 
φωνα με τις εκάστοτε αποφάσεις του Διοικητικού Συμ¬ 
βουλίου. 

• Διαχειρίζεται την προμήθεια και διανομή υλικών: τρο¬ 
φοδοσίας, καθαριότητας και συντήρησης σε συνεργασία 
με το εξειδικευμένο προσωπικό του. 

• Διαχειρίζεται την προμήθεια σκευών του μαγειρείου, 
της λινοθήκης κ.λπ. σύμφωνα με τις ανάγκες που προκύ¬ 
πτουν σε συνεργασία με το προσωπικό. 

• Φροντίζει για την απολύμανση και υγιεινή των χώρων σε 
συνεργασία με τον παιδίατρο του Βρεφονηπιακού Σταθ¬ 
μού. 

• Συντάσσει τις μισθοδοτικές καταστάσεις του προσωπι¬ 
κού του Σταθμού και υπολογίζει με βάση τις ισχύουσες 
διατάξεις τυχόν πρόσθετες αμοιβές (υπερωρίες κ.λπ.) 
που προκύπτουν. 

• Τηρεί όλα τα βιβλία διαχείρισης στα οποία καταχωρεί ό¬ 
λες τις από το νόμο απαιτούμενες εγγραφές. 

• Πραγματοποιεί τις πληρωμές και εισπράξεις του νομι¬ 
κού προσώπου. Για τις πληρωμές συνυπογράφει με τον 
πρόεδρο του Δ.Σ. Είναι υπεύθυνος για την έγκαιρη από¬ 
δοση των γενόμενων κρατήσεων για φόρους ή ασφαλι¬ 
στικές εισφορές. 

• Είναι υπεύθυνος για την τήρηση γενικά των λογ/σμών 
του νομικού προσώπου τη συγκέντρωση των παραστατι¬ 
κών στοιχείων της διαχείρισης και την φύλαξη και ταξινό¬ 
μηση όλων των δικαιολογητικών εισπράξεων και πληρω¬ 
μών έτσι ώστε να είναι ευχερής ο έλεγχος της διαχείρι¬ 
σης. 

• Είναι υπεύθυνος για την κατάρτιση του Προϋπολογι¬ 
σμού, του απολογισμού και του ισολογισμού, του Νομι¬ 
κού Προσώπου εισηγούμενος εγκαίρως τυχόν αναμόρ¬ 
φωσή του. 

• Συγκεντρώνει, ελέγχει και καταχωρεί τα σχετικά λογι¬ 
στικά βιβλία, τα αποτελέσματα της εκτέλεσης του προϋ¬ 
πολογισμού εσόδων - εξόδων. Καταρτίζει σε συνεργασία 
με το Δημοτικό ταμείο τον αιτιολογισμό εσόδων - εξόδων 
και τον ισολογισμό, καθώς και τις εκθέσεις γι’ αυτό. 

• Επιμελείται της εκκαθαρίσεως και εντολής πληρωμών 
κάθε δαπάνης. Ελέγχει τα δικαιολογητικά κάθε δαπάνης 
προς διαπίστωση του νόμιμου και κανονικού ή όχι αυτής. 
Φροντίζει για την έκδοση χρηματικών ενταλμάτων και τη 
μισθοδοσία του προσωπικού. Τηρεί μισθολογικά μητρώα 
όλου του προσωπικού, συντάσσει τις βεβαιώσεις αποδο¬ 
χών των εργαζομένων και φροντίζει για την ασφάλιση αυ¬ 
τού. Φροντίζει για την τήρηση της ισχύουσας κάθε φορά 
νομοθεσίας σχετικά με την υπηρεσιακή και συνταξιοδοτι- 
κή κατάσταση των υπαλλήλων. Φροντίζει για τη διεξαγω¬ 
γή όλων εκείνων των διαδικασιών που είναι απαραίτητες 
για την πρόσληψη προσωπικού, προαγωγές, απολύσεις, 
παρατηρήσεις, αποχωρήσεις, τοποθετήσεις, χορηγήσεις 
αδειών, πειθαρχικές υποθέσεις κ.λπ., τηρεί τα μητρώα και 
τους ατομικούς φακέλους αδειών, πειθαρχικές υποθέ¬ 
σεις για την συνεχή ενημέρωσή τους. Εισηγείται στο Δ.Σ. 
θέματα που αφορούν το προσωπικό και ενεργεί την σχε¬ 
τική αλληλογραφία. 

• Πληροφορεί το προσωπικό για τους νόμους που το α¬ 
φορούν και για όλα τα θέματα που αποφασίζει το Δ.Σ. 

• Επιμελείται της παραλαβής, πρωτοκόλλησης, ευρετη¬ 
ρίου και συσχέτησης όλων των εισερχομένων εγγράφων 
και της τήρησης του πρωτότυπου στο αρχείο. 

• Διεκπεραιώνει αυθημερόν την εισερχόμενη και εξερχό- 
μενη αλληλογραφία. Επεξεργάζεται διακηρύξεις δημο¬ 
πρασιών και κάθε σχετικό που του ανατίθεται από την Δι¬ 
οίκηση, έχει την ευθύνη για ότι σχετικό με τις αγορές, δη¬ 
μοσιεύσεις, διαγωνισμούς, προμήθειες κ.λπ. του Νομικού 
Προσώπου. 

• Παρακολουθείτο ωράριο εργασίας των υπαλλήλωντου 
Σταθμού. 

β) ΚΑΘΗΚΟΝΤΑ ΠΑΙΔΙΑΤΡΟΥ (ΜΕ ΣΥΜΒΑΣΗ 
ΜΙΣΘΩΣΗΣ ΕΡΓΟΥ) 

• Εξετάζει κατά διαστήματα και κατ’ ελάχιστο όριο μια 
φορά ανά δεκαπέντε ημέρες όλα τα παιδιά των Σταθμών 
του νομικού προσώπου, και παρακολουθεί την ανάπτυξή 
τους, σημειώνοντας τις παρατηρήσεις του στην ατομική 
καρτέλα κάθε παιδιού. 

• Παρακολουθεί συνεργαζόμενος με την Κοινωνική Λει¬ 
τουργό και την Ψυχολόγο την ψυχοσωματική υγεία και α¬ 
νάπτυξη των παιδιών. 

• Εισηγείται για τη δυνατότητα επιστροφής στον Σταθμό 
παιδιού που απούσιασε από σοβαρή ασθένεια με βάση το 
ιατρικό πιστοποιητικό που προσκομίζει από τους γονείς 
και την προσωπική του εξέταση. 

• Διατηρεί στο Σταθμό πρόχειρο φαρμακείο με απαραί¬ 
τητα φάρμακα και για οποιοδήποτε έκτακτο περιστατικό 
πρέπει να σπεύδει για την παροχή των υπηρεσιών. 

• Είναι υπεύθυνος για την εξασφάλιση υγιεινού χώρου 
διαβίωσης των παιδιών (καθ/τα χώρου, ασφάλεια, έκθεση 
σε βλαπτικούς παράγοντες κ.λπ.). 

• Εισηγείται την προληπτική φροντίδα των παιδιών που 
φοιτούν στο Βρεφονηπιακό Σταθμό με προγραμματισμέ¬ 
νες ιατρικές εξετάσεις που περιλαμβάνουν: 

α. Εκτίμηση σωματικής ανάπτυξης, 
β. Εκτίμηση ψυχοκινητικής εξέλιξης, 
γ. Εκτίμηση - σχεδίασμά εμβολιασμών, 
δ. Εξέταση - αντιμετώπιση παχυσαρκίας, 
ε. "Ελεγχο όρασης, 
στ. Έλεγχο ακοής. 

• Είναι υπεύθυνος για την αντιμετώπιση επιδημιών ή εν¬ 
δημιών λοιμωδών νοσημάτων. 

• Προχωρά στην ευαισθητοποίηση - εκπαίδευση γονέων: 
α. Με διαλέξεις σε ομάδες. 

β. Με ατομική συμβουλευτική μετά από αίτημα του γο¬ 
νέα ή του Βρεφονηπιοκόμου. Οι συναντήσεις γίνονται σε 
συνεργασία με το Βρεφονηπιοκόμο του παιδιού. 

• Ευαισθητοποιεί επίσης τους παιδαγωγούς με: 
α. Ομαδικές συζητήσεις σε ειδικά θέματα. 

β. Ατομική συζήτηση σε ειδικά προβλήματα υγείας ή α¬ 
νάπτυξης, όπως απορρέουν από προβλήματα παιδιών. 

γ. Με σύγχρονες διαιτητικές απόψεις για τη σωστή δια¬ 
τροφή των παιδιών. 

• Συνεργάζεται με τη διοίκηση του Σταθμού, τόσο σε θέ¬ 
ματα που αφορούν την παιδαγωγική δουλεία, όσο και σε 
θέματα που αφορούν την ιατρική, με τάση οι απόψεις και 
στάσεις να συγκλίνουν και να ενοποιούνται και σχεδιάζει 
προγράμματα αγωγής υγείας των παιδιών των βρεφονη¬ 
πιακών τμημάτων. 

γ) ΚΑΘΗΚΟΝΤΑ ΜΑΓΕΙΡΟΥ 
Μαγείρισσα ή Μάγειρας 

• Είναι υπεύθυνη/νος για το μαγειρείο και την επιμελημέ¬ 
νη και έγκαιρη παρασκευή του φαγητού, σύμφωνα με το 
διαιτολόγιο. Επιμελείται ιδιαιτέρως για την τήρηση όλων 
των όρων υγιεινής στους χώρους παρασκευής φαγητού 
εισηγούμενη/νος κάθε σχετικό μέτρο. 


• Παραλαμβάνει καθημερινά από το Διαχειριστή βάσει υ¬ 
πηρεσιακού σημειώματος την αναγκαία ποσότητα υλικών 
για το ημερήσιο φαγητό με βάση το διαιτολόγιο και υπο¬ 
γράφει το σχετικό δελτίο. 

• Τακτοποιεί τα μαγειρικά σκεύη και είδη εστιάσεως και 
φροντίζει για την καλή κατάστασή τους ευθυνόμενη/νος 
για κάθε απώλεια ή αδικαιολόγητη καταστροφή. 

• Προτείνει τη λήψη κάθε μέτρου που θεωρεί απαραίτη¬ 
το για την καλή λειτουργία του μαγειρείου. 

• Κατευθύνει την εργασία των βοηθών του εφ’ όσον υ¬ 
πάρχουν ή και τραπεζοκόμων και είναι υπεύθυνος για την 
καλή λειτουργία του μαγειρείου. 

• Μεριμνά για την απόλυτο καθ/τα του μαγειρείου τρα¬ 
πεζαρίας ως επίσης και των διαφόρων σκευών. 

• Επίσης επιφέρει συμβουλευτική γνώμη για την ποιότη¬ 
τα και την κατηγορία των παραλαμβανομένων τροφίμων. 

• Είναι υπεύθυνος για κάθε παράλειψη ή ανωμαλία στη 
λειτουργία του Μαγειρείου. 

• Φροντίζει για την επισκευή και συντήρηση των μηχ/των 
του Μαγειρείου του Σταθμού. 

δ) ΚΑΘΗΚΟΝΤΑ ΤΡΑΠΕΖΟΚΟΜΟΥ 

• Φροντίζει τη διανομή του φαγητού, βοηθά το παιδαγω¬ 
γικό προσωπικό στη διανομή του φαγητού στα παιδιά και 
φροντίζει για τη συγκέντρωση των ειδών εστίασης μετά 
το τέλος του. Επίσης βοηθά τον μάγειρα ή τη μαγείρισσα 
στην προετοιμασία του φαγητού, καθώς και στην καθ/τα 
των ειδών εστιάσεως. 

• Είναι υπεύθυνος/νη για την συντήρηση και φύλαξη των 
ειδών εστιάσεως και ευθύνεται για κάθε απώλειά του. 
Προτείνει τη λήψη κάθε μέτρου για την καλύτερη λει¬ 
τουργία της τραπεζαρίας. 

ε) ΚΑΘΗΚΟΝΤΑ ΚΑΘΑΡΙΣΤΡΙΩΝ 

• Εκτελούντις εργασίες καθ/τας του Σταθμού. Χρησιμο¬ 
ποιούν υλικά καθ/τας που παραλαμβάνουν από το Διαχει¬ 
ριστή με υπηρεσιακό σημείωμα. 

• Επιμελούνται της καθ/τας των χώρων τόσο εντός του 
κτιρίου του Σταθμού όσο και της αυλής αυτού και προτεί- 
νουντη λήψη κάθε μέτρου για την αποτελεσματική καθ/τα 
όλων των χώρων του Σταθμού. 

• Εκτελεί κάθε εργασία καθαριότητας νηπίων. 

• Σε περίπτωση μη ύπαρξης βοηθού μαγείρου - τραπεζο¬ 
κόμου επιμελούνται την καθ/τα των ειδών εστιάσεως και 
των χώρων του Μαγειρείου. 

• Φροντίζουν την πλύση, στέγνωμα, σιδέρωμα των σε- 
ντονιών πετσετών κ.λπ. ειδών που χρησιμοποιεί ο Σταθ¬ 
μός έχοντας την ευθύνη της καλής λειτουργίας του πλυ¬ 
ντηρίου, στεγνωτηρίου, ηλεκτρικής σκούπας και των λοι¬ 
πών ηλεκτρικών συσκευών που χρησιμοποιούν. 

Β) ΤΜΗΜΑ ΒΡΕΦΟΝΗΠΙΟΚΟΜΙΑΣ 
α) ΚΑΘΗΚΟΝΤΑ ΠΡΟΪΣΤΑΜΕΝΗΣ 

• Προγραμματίζει, συντονίζει, οργανώνει και εποπτεύει 
την πορεία του Παιδαγωγικού έργου, σε συνεργασία με 
τους Βρεφονηπιοκόμους και τους επιστημονικούς συνερ¬ 
γάτες. 

• Συντάσσει το διαιτολόγιο του κάθε μήνα σε συνεργασία 
με την Παιδίατρο και εποπτεύει τη σωστή διατροφή των 
παιδιών σε συνεργασία με το μάγειρα και τους βρεφονη¬ 
πιοκόμους. 

• Προγραμματίζει, εποπτεύει και συντονίζει την καθαριό¬ 
τητα των εσωτερικών και εξωτερικών χώρωντου Σταθμού 
σε συνεργασία με το προσωπικό καθαριότητας καθώς ε¬ 
πίσης και του μαγειρείου. 

• Οργανώνει και διαμορφώνει τους χώρους σύμφωνα με 

τις παιδαγωγικές ανάγκες σε συνεργασία με τους βρεφο¬ 
νηπιοκόμους. 

• Εμπλουτίζει τις παιδαγωγικές δυνατότητες απασχόλη¬ 
σης των παιδιών με παιδαγωγικά υλικά, παιχνίδια και βι¬ 
βλία σύμφωνα με τις βασικές παιδαγωγικές προδιαγρα¬ 
φές και σε συνεργασία με τους παιδαγωγούς. 

• Τηρεί το βιβλίο παρουσίας των παιδιών και ενημερώνει 
αρμοδίους για τις καθυστερήσεις παιδιών στην προσέ¬ 
λευσή τους είτε στις απουσίες τους. 

• Εποπτεύει την εξέλιξη των παιδιών μέσω των φύλων πα¬ 
ρατήρησης τα οποία συμπληρώνουν οι παιδαγωγοί κάθε 
τρίμηνο. 

• Διοργανώνει τις τακτές και έκτακτες συναντήσεις παι¬ 
δαγωγών και γονέων σύμφωνα με τις αρχές της τακτικής 
ενημέρωσης των γονέων και όταν προκύψει ανάγκη ή 
πρόβλημα. 

• Διοργανώνει εορταστικές ενημερωτικές και πολιτιστι¬ 
κές εκδηλώσεις σύμφωνα με τις βασικές παιδαγωγικές 
αρχές και σε συνεργασία με τους παιδαγωγούς και τους 
επιστημονικούς συνεργάτες. 

• Αξιολογεί τους παιδαγωγούς βρεφονηπιοκόμους μέσω 
του φύλου αξιολόγησης, το οποίο έχει διαμορφωθεί σύμ¬ 
φωνα με επιστημονικά κριτήρια αξιολόγησης παιδαγω¬ 
γών καθώς και το λοιπό προσωπικό του Σταθμού πληντου 
διαχειριστού. 

• Πραγματοποιεί τις εγγραφές των νέων παιδιών και ενη¬ 
μερώνει τους γονείς σχετικά με τη λειτουργία του Βρε¬ 
φονηπιακού Σταθμού. 

• Σταθμίζει τις ανάγκες σε προσωπικό ή επιστημονικούς 
συνεργάτες και διαμορφώνει προτάσεις προς το Διοικη¬ 
τικό Συμβούλιο, σύμφωνα με επιστημονικά και αξιολογικά 
κριτήρια πρόσληψης. 

• Προβάλλει το παιδαγωγικό έργο και προάγει την εικό¬ 
να του Βρεφονηπιακού Σταθμού μέσα από σύγχρονες με¬ 
θόδους επικοινωνίας και προβολής, όπως η προβολή μέ¬ 
σω ηλεκτρονικής και έντυπης ενημέρωσης, η δημιουργία 
εντύπου του Βρεφονηπιακού Σταθμού κ.λπ. όπως και μέ¬ 
σα από κάθε ενημερωτική, εορταστική και πολιτιστική εκ¬ 
δήλωση του Βρεφονηπιακού Σταθμού. 

β) ΚΑΘΗΚΟΝΤΑ ΒΡΕΦΟΝΗΠΙΟΚΟΜΩΝ 

• Μεριμνούν για τις βασικές ανάγκες των νηπίων, όπως η 
ασφάλεια, η υγιεινή, η διατροφή, ο ύπνος. 

• Η απασχόληση των νηπίων με βάση το ετήσιο αναλυτι¬ 
κό πρόγραμμα, το οποίο διαμορφώνουν σε συνεργασία 
με την Προϊσταμένη σε μηνιαίο, εβδομαδιαίο και ημερή¬ 
σιο, λαμβάνοντας υπόψη τις ανάγκες, την ηλικία και την ε¬ 
ξέλιξη των παιδιών. 

• Παρατηρούν και καταγράφουν την συμπεριφορά των 
παιδιών σε ατομικά φύλλα παρατήρησης ανά τακτά χρο¬ 
νικά διαστήματα (κάθε τρίμηνο). 

• Επικοινωνούν με τους γονείς και τον παιδίατρο όταν υ¬ 
πάρχει ανάγκη, δηλαδή πρόβλημα υγείας του παιδιού, 
πρακτικές ανάγκες κ.λπ. και σε τακτά χρονικά διαστήμα¬ 
τα, με βάση ένα ετήσιο πρόγραμμα επικοινωνίας σε συ¬ 
νεννόηση με την Προϊσταμένη. 

• Ετοιμάζουν και πραγματοποιούν εορταστικές εκδηλώ¬ 
σεις τα Χριστούγεννα, την Αποκριά, την 25η Μαρτίου 
κ.λπ. εορτών και στο τέλος της σχολικής χρονιάς σε συ¬ 
νεργασία με την Προϊσταμένη. 

• Ευθύνονται για την φύλαξη και διατήρηση σε καλή κα¬ 
τάσταση των υλικών της τάξης τους και των κοινοχρή¬ 
στων χώρων, μέσα στο πλαίσιο της φυσιολογικής φθο¬ 
ράς. 


• Κάθε μήνα διαμορφώνουν το παιδαγωγικό πρόγραμμα 
ανά ομάδες εργασίας, εκτός των ωρών εργασίας τους, σε 
συνεργασία με την Προϊσταμένη. 

• Απασχολούνται έξι (6) ώρες ημερησίως, σε πενθήμερη 
εβδομαδιαία βάση. Κάθε τροποποίηση ορίζεται με από¬ 
φαση του Διοικητικού Συμβουλίου ΦΕΚ 284/15.12.88 Ν. 
588 άρθ. 1. 

• Τοποθετούνται ως υπεύθυνες με βάση το δίπλωμα ή την 
επαγγελματική επίδοση, ώστε να φέρουν σε πέρας το συ¬ 
ντονισμό του παιδαγωγικού έργου καθώς και την επικοι¬ 
νωνία με τους γονείς. 

• Φροντίζουν για την σωστή ψυχοσωματική υγεία και ψυ¬ 
χοκινητική εξέλιξη των παιδιών με εξατομίκευση του ημε¬ 
ρήσιου προγράμματος ανάλογα με την ηλικία και τις ανά¬ 
γκες τους. 

• Εισηγούνταιτις ανάγκες εφοδιασμού των αιθουσών για 
την εφαρμογή του προγράμματος με είδη (παιχνίδια, είδη 
καθ/τας κ.λπ.). 

• Βοηθούν τα φιλοξενούμενα παιδιά για την ικανοποίηση 
των ατομικών τους αναγκών. Παρακολουθούν τη διατρο¬ 
φή και καθ/τά τους ενθαρρύνοντας την αυτοεξυπηρέτη¬ 
σή τους. 

• Αναρτά σε εμφανές σημείο του Σταθμού το πρόγραμμα 
διατροφής και ενημερώνει σχετικώς τους γονείς. 

• Λόγω της άμεσης επαφής τους με τα παιδιά προσφέ¬ 
ρουν σ’ αυτά με υπομονή και στοργή όλες τις δυνατότη¬ 
τες για να αναπτύξουν την προσωπικότητά τους επιδιώ¬ 
κοντας συνεχώς να δημιουργήσουν σ’ αυτά ικανότητα συ¬ 
γκέντρωσης αυτενέργειας εμπιστοσύνης στον εαυτό 
τους και στις προσωπικές δυνατότητές τους. Σε καμία πε¬ 
ρίπτωση και για οποιοδήποτε λόγο δεν επιτρέπεται η κα¬ 
κή μεταχείριση των παιδιών (εκφοβισμός, σωματική ποι¬ 
νή). 

γ. ΚΑΘΗΚΟΝΤΑ ΒΟΗΘΟΥ ΒΡΕΦΟΝΗΠΙΟΚΟΜΟΥ 
Βοηθάει για όλες τις εργασίες τους Βρεφονηπιοκόμους 
του Σταθμού και για όλα τα καθήκοντά τους όπως ανα¬ 
γράφονται στην προηγούμενη παράγραφο. 

Επίσης εκτελεί τις οδηγίες που παίρνει από τους Βρε¬ 
φονηπιοκόμους. 

Σε περίπτωση απουσίας του προσωπικού (Βρεφονηπι- 
κόμων) αντικαθιστά αυτούς απευθυνόμενη στον υπεύθυ¬ 
νο Διαχ/στή του Σταθμού για βοήθεια και υποστήριξη. 

ΑΡΘΡΟ 9ο 

Πρόσληψη Προσωπικού στο Σταθμό με σύμβαση εργα¬ 
σίας ιδιωτικού δικαίου ορισμένου χρόνου για την κάλυψη 
εποχιακών, παροδικών και πρόσκαιρων αναγκών (άρθρο 
18 παρ. 12 του Ν. 2503/97). 

Η απασχόληση του προσωπικού αυτού θα γίνεται σύμ¬ 
φωνα με τις διατάξεις των παρ. 2-17του άρθρου 21 του Ν. 
2190/94. 

Ο αριθμός των απασχολουμένων με αυτή τη σχέση κα¬ 
θορίζεται ως κάτωθι: 

• Τριών (3) θέσεων βρεφονηπιοκόμων κατηγορίας (ΤΕ). 

• Δύο (2) θέσεων βοηθών βρεφονηπιοκόμων κατηγορίας 
(ΔΕ). 

• Μίας (1) θέσης Μάγειρα κατηγορίας (ΔΕ). 

• Δύο (2) θέσεων καθαριστριών κατηγορίας (ΥΕ). 

• Μίας (1) θέσης τραπεζοκόμου κατηγορίας (ΥΕ). 

• Όσον αφορά τέλος τις οικονομικές προϋποθέσεις που 
θέτει η νομοθεσία για την σύσταση κάθε νέας τακτικής θέ¬ 
σης στον ΟΕΥ (άρθρο 8 παρ. 5 Ν. 2307/95) δεν έχουν ε¬ 
φαρμογή για την σύσταση των θέσεων του προσωπικού 

με σύμβαση εργασίας ιδιωτικού δικαίου ορισμένου χρό¬ 
νου, διότι αυτές οι θέσεις δεν θεωρούνται από το Σύνταγ¬ 
μα θέσεις τακτικού προσωπικού. 

• Τα καθήκοντα τους ορίζονται ως των τακτικών υπαλλή¬ 
λων που προβλέπονται στον Οργανισμό. 

ΑΡΘΡΟ 10ο 

Πρόσληψη ιατρού με σύμβαση εργασίας μίσθωσης έρ¬ 
γου για το χρονικό διάστημα λειτουργίας του Σταθμού 
προβλέπεται: 

• Μία (1) θέση ιατρού - παιδιάτρου κατηγορίας (ΠΕ). 

Τα καθήκοντά του ορίζονται στο άρθρο 8 του Οργανι¬ 
σμού. 

ΑΡΘΡΟ 11ο 

Η επιλογή της προϊσταμένης του τμήματος Βρεφονή- 
πιοκομίας θα γίνεται σύμφωνα με το άρθρο 36 του Ν. 
2190/94 ο δε κλάδος από τον οποίο θα προέρχεται θα εί¬ 
ναι ο κλάδος ΤΕ9 Βρεφονηπιοκόμων. 

Η δε αναπλήρωσή της θα γίνεται σύ μφωνα με τις διατά¬ 
ξεις του άρθρου 36 του Ν. 2190/94 σε συνδυασμό με το 
άρθρο 13 του Ν. 1586/86. 

Από τις διατάξεις της παρούσης δεν προκαλείται δαπά¬ 
νη εις βάρος του προϋπολογισμού του Δήμου Κερατσινί- 
ου, διότι για την πληρωμή του υπάρχοντος προσωπικού 
επιχορηγείται ο Β' Παιδικός Σταθμός Κερατσινίου από το 
Υπουργείο Υγείας και Πρόνοιας. Σύμφωνα με την προ¬ 
γραμματική σύμβαση που υπογράφηκε μεταξύ του Υ¬ 
πουργείου Υγείας και Πρόνοιας και της Περιφέρειας υ- 
ποχρεούται μόνο ο Δήμος Κερατσινίου να καταβάλει τους 
μισθούς προσωπικού που τυχόν προσλάβει για το σταθμό 
πέραν των ήδη υπηρετούντων. 

Η παρούσα να δημοσιευθεί στην Εφημερίδα της Κυ- 
βερνήσεως. 

Πειραιάς, 4 Δεκεμβρίου 1998 

Με εντολή Γεν. Γραμ. Περιφέρειας 

Ο Διευθυντής 

ΝΙΚ. ΚΕΛΑΛΗΣ 

- ♦- 

Αριθ. 15292 (5) 

Σύσταση Νομικού Προσώπου στην Κοινότητα Άνθειας 
του Νομού Μεσσηνίας με την επωνυμία «Σχολική Επι¬ 
τροπή Νηπιαγωγείου ΑΝΘΕΙΑΣ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: α) Των παρ. 8-15 του άρθρου 5 του Ν. 
1894/1990 (ΦΕΚ 110/Α/27.8.90) «Για την Ακαδημία Αθη¬ 
νών και άλλες εκπαιδευτικές διατάξεις» και β) του άρθρου 
203 του δημοτικού και κοινοτικού κώδικα (Π.Δ. 410/85). 

2. Την αριθμ. 25/98 απόφαση του Κοινοτικού Συμβουλί¬ 
ου ΑΝΘΕΙΑΣ του Νομού Μεσσηνίας, για σύσταση Σχολι¬ 
κής Επιτροπής. 

3. Την αριθ. 7092/97 απόφ. ΓΓΠΠΠ «περί ανάθεσης και 
άσκησης αρμοδιοτήτων από Δ/ντή Τ.Α. & Ν.Π.Δ.Δ.», απο¬ 
φασίζουμε: 

Συνιστούμε στην Κοινότητα ΑΝΘΕΙΑΣ του Νομού Μεσ¬ 
σηνίας ίδιο νομικό πρόσωπο με την επωνυμία «Σχολική Ε¬ 
πιτροπή Νηπιαγωγείου ΑΝΘΕΙΑΣ». 

2. Σκοπός του νομικού αυτού προσώπου είναι: 

α) Η διαχείριση των πιστώσεων που διατίθενται για την 


κάλυψη των δαπανών λειτουργίας, καθαριότητας, θέρ¬ 
μανσης, φωτισμού, ύδρευσης, τηλεφώνου, αποχέτευ¬ 
σης, αγοράς αναλωσίμων υλικών κ.λπ. 
β) Η αμοιβή των καθαριστριών, 
γ) Η εκτέλεση έργων για επισκευή και συντήρηση των 
σχολείων και τον κάθε είδους εξοπλισμό τους. 

δ) Η εισήγηση προς την αντίστοιχη Διεύθυνση, Πρωτο¬ 
βάθμιας Εκπαίδευσης για τον εφοδιασμό από τον Οργα¬ 
νισμό Σχολικών Κτιρίων των σχολείων με έπιπλα και εξο- 
πλιστικά είδη και από το Υπουργείο Εθνικής Παιδείας και 
Θρησκευμάτων με βιβλία για τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

3. Το Νομικό Πρόσωπο διοικείται από δμελές Διοικητικό 
Συμβούλιο αποτελούμενο από: 

α) Τον εκάστοτε Πρόεδρο της Κοινότητας, ως Πρόε¬ 
δρο. 

β) Δύο (2) Κοιν. συμβούλους, 
γ) Τον εκάστοτε Δ/ντή του Νηπιαγωγείου, 
δ) Τον εκπρόσωπο του Συλλόγου Γονέων και Κηδεμό¬ 
νων του Νηπιαγωγείου. 

Τα μέλη με στοιχεία β ορίζονται από το Κοιν. Συμβούλιο. 

4. Η θητεία του πρώτου Δ/κού Συμβουλίου του νομικού 
προσώπου λήγει με τη λήξη της παρούσας κοινοτικής πε¬ 
ριόδου. 

Η θητεία των μελών του Διοικ./Κοιν. Συμβουλίου ακο¬ 
λουθεί τη Δημ./Κοιν. περίοδο. 

Το Διοικητικό Συμβούλιο εκλέγει τον Αντιπρόεδρο και 
το Γραμματέα. 

5. Πόροι του νομικού προσώπου είναι: 

Α. Ετήσια επιχορήγηση της Κοινότητας. 

Β. Ετήσια επιχορήγηση του Κράτους. 

Γ. Κάθε είδους εισφορές, δωρεές, κληρονομιές, κληρο¬ 
δοσίες. 

Δ. Εισπράξεις από το αντίτιμο των παρεχομένων πραγ¬ 
μάτων ή υπηρεσιών και 
Ε. Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται α¬ 
πό τον Αντιπρόεδρο. 

7. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού της Κοινότητας 
το ύψος της οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 23 Νοεμβρίου 1998 
Με εντολή Γ.Γ. Περιφέρειας 
Ο Διευθυντής 
ΙΩΑΝ. ΚΥΒΕΛΟΣ 
-♦- 

Αριθ. 13822 (Σχ. 13515, 13291) (6) 

Ανάκληση της 13515/21.10.98 απόφασης Γ ενικού Γ ραμ¬ 
ματέα Περιφέρειας Στ. Ελλάδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 
Έχοντας υπόψη: 

1. Τις διατάξεις του άρθρου 1 παρ. 2 εδάφ. στ. του Ν. 
2503/97. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


15427 


2. Τις 5921/97 και 1188/98 αποφάσεις του Γ.Γ.Π. Στερε¬ 
ός Ελλάδας «Περί μεταβίβασης του δικαιώματος υπο¬ 
γραφής στους Δ/ντές των Νομών να υπογράφουν με ε¬ 
ντολή Γ.Γ.Π.». 

3. Την αριθμ. 13515/21.10.98 απόφασή μας. 

4. Το αριθμ. Φ851.1/10/55846/17.10.98 έγγραφο της 
Στρατιωτικής Δ/σης Αθηνών. 

5. Το γεγονός ότι εκ παραδρομής εξεδόθη η εν θέματι 
απόφασή μας, αποφασίζουμε: 

Ανακαλούμε την 13515/21.10.98 απόφασή μας ως μη¬ 
δέποτε εκδοθείσα και ισχύει η αριθμ. 12037/30,9.98 από¬ 
φασή μας περί τροποποίησης καθ’ ο μέρος αφορά τον ο¬ 
ρισμό των μελών (Σημαντώνη Π. και αναπλ. Μέρα Γεώρ¬ 
γιο). 

Η παρούσα να δημοσιευθεί στην Εφημερίδα της Κυ- 
βερνήσεως. 

Λιβαδειά, 10 Νοεμβρίου 1998 

Με εντολή Γ.Γ. Περιφέρειας 
Η Διευθύντρια 
Γ. ΚΕΛΑΛΗ 

- « - 

(7) 

Συγκρότηση Επιτροπής στο Ν. Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 

Έχοντας υπόψη: 

1. Τις διατάξεις του Ν. 2520/1997 «Μέτρα για τους νέ¬ 
ους αγρότες». 

2. Την απόφαση 337410/10.7.98 των Υπουργών Εσωτε¬ 
ρικών Δημόσιας Διοίκησης και Αποκέντρωσης, Οικονομι¬ 
κών και Γεωργίας «Λεπτομέρειες εφαρμογής του Ν. 
2520/97». 

3. Την ανάγκη ταχύτερης συντονισμένης και ορθολογι¬ 
κής εφαρμογής του Ν. 2520/97, αποφασίζουμε: 

Συγκροτούμε επιτροπή στην οποία συμμετέχουν: 

Α. Από τη Δ/νση Αγροιτκής Ανάπτυξης Ηρακλείου: 

Η Σταγγουράκη Αγγελική, Γεωπόνος, η οποία εκτελεί 
χρέη προέδρου της επιτροπής με αναπληρωτή τον Σπάρ¬ 
τη Ζαχαρία, Γεωπόνο, 

Β. Ένας από τους παρακάτω μόνιμους υπαλλήλους της 
οικείας Δ.Ο.Υ. του αιτούντος: 

• ΔΟΥ Α' Ηρακλείου: 

Ο Λαμπίρης Νικόλαος με αναπληρώτριατην Κουτάντου 
Ευαγγελία. 

• ΔΟΥ Β' Ηρακλείου: 

Ο Βασιλακάκης Νικόλαος με αναπληρωτή τον Μαρκά- 
κη Γεώργιο. 

• ΔΟΥ Μοιρών: 

Η Μπλαβάκη Σοφία με αναπληρωτή τον Καλογεράκη 
Κωνσταντίνο. 

• ΔΟΥ Αρκαλοχωρίου: 

Η Νικολαίδου Άννα με αναπληρώτρια την Ανδρουλάκη 
Μαρία. 

• ΔΟΥ Καστελλίου: 

Ο Καλογεράκης Μιχαήλ με αναπληρωτή τον Τζαγκαρά- 
κη Αριστείδη. 

• ΔΟΥ Χερσονήσου: 

Ο Σπυριδάκης Γεώριγος με αναπληρωτή τον Φανουρά- 
κη Θεοφάνη. 


• ΔΟΥΤυμπακίου: 

Ο Δασκαλάκης Αλέξανδρος με αναπληρωτή τον Κοκο¬ 
ράκη Χαρίλαο. 

Γ. Από την Ομοσπονδία Αγροτικών Συλλόγων Νομού Η¬ 
ρακλείου: 

Ο Φραγκιαδάκης Ευστάθιος με αναπληρωτή τον Καλύ¬ 
βα Αθανάσιο. 

Δ. Γραμματέας της επιτροπής ορίζεται από τη Δ/νση Α¬ 
γροτικής Ανάπτυξης Ηρακλείου: 

Η Ελένη Κουκουριτάκη με αναπληρώτρια την Αλεξάν¬ 
δρα Σπανάκη-Προζύμη μόνιμοι υπάλληλοι. 

Ε. Εισηγητής στην επιτροπή ορίζεται ο εκάστοτε Γεω¬ 
πόνος Γεωργικών Εφαρμογών στην περιοχή του οποίου 
εξετάζεται η αίτηση. 

Έργο της επιτροπής είναι η εξέταση των αιτήσεων των 
ενδιαφερομένων για την απόδειξη της ιδιότητας των ως 
αγροτών, νέων αγροτών, νεοεισερχομένων νέων στον α¬ 
γροτικό τομέα και εργατών γης. 

Η θητεία είναι διετής. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ηράκλειο, 3 Δεκεμβρίου 1998 

Ο Νομάρχης κ.α.α. 

ΣΗΦΗΣ ΑΓΓΕΛΙΔΑΚΗΣ 

-♦- 

Αριθ.ΔΑΑ 15848 (8) 

Διενέργεια εκούσιου αναδασμού περιοχής ΣΤΕΦΑΝΟΒΙ- 
ΚΕΙΟΥ Ν. Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 

Έχοντας υπόψη: 

1. Τις διατάξεις του Ν. 674/1977. 

2. Τη σχετική εισήγηση της Δ/ΝΣΗΣ ΑΓΡΟΤΙΚΗΣ ΑΝΑ¬ 
ΠΤΥΞΗΣ Νομαρχίας μας, αποφασίζουμε: 

Να γίνει εκούσιος αναδασμός στην κτηματική περιοχή 
Κοινότητος ΣΤΕΦΑΝΟΒΙΚΕΙΟΥ ΜΑΓΝΗΣΙΑΣ. 

Η παρούσα να δημοσιευθεί στην Εφημερίδα της Κυ- 
βερνήσεως. 

Βόλος, 2 Οκτωβρίου 1998 

Ο Νομάρχης 
ΠΑΝ. ΣΚΟΤΙΝΙΩΤΗΣ 

-Φ- 

Αριθ. 40022 (δις) (9) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΕΥΕΤΟΒΒΙΝ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση με αρ. 40022/30.11.98 του ΕΟΦ χορη¬ 
γήθηκε, βάσει των διατάξεων του άρθρ. 3 της παρ. 1 της 
Κοινής Υπουργικής Απόφασης Α6/9392/91, άδεια κυκλο¬ 
φορίας στο φαρμακευτικό ιδιοσκεύασμα ΕΥΕΤΟΒΒΙΝ. 

Δραστική ουσία: ΤΟΒΒΑΜΥΟΙΝ. 

Μορφή: Κολλύριο διάλυμα 0.3%. 

Δικαιούχου σήματος: ΚΟΠΕΡ ΑΕ. 

Υπεύθυνου κυκλοφορίας: ΚΟΠΕΡ ΑΕ. 

Αθήνα, 30 Νοεμβρίου 1998 

Ο Πρόεδρος 
ΓΕΡ. ΚΑΒΒΑΔΙΑΣ 

Αριθ. 40023 (δις) (10) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΡΠΕ\/ΟΙ_ΑΟ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση με αρ. 40023/30.11.98 του ΕΟΦ χορη¬ 
γήθηκε, βάσει των διατάξεων του άρθρ. 3 της παρ. 1 της 
Κοινής Υπουργικής Απόφασης Α6/9392/91, άδεια κυκλο¬ 
φορίας στο φαρμακευτικό ιδιοσκεύασμα ΡΒΕΝ/ΟΙΑΟ. 

Δραστική ουσία: ΑΖΕΕΑΙΟ ΑΟΙϋ. 

Μορφή: Κρέμα εξωτερικής χρήσης 20%. 

Δικαιούχου σήματος: ΟΟδΜΟΡΗΑΒΜ ΕΠΕ. 

Υπεύθυνου κυκλοφορίας: 005Μ0ΡΗΑΒΜ ΕΠΕ. 

Αθήνα, 30 Νοεμβρίου 1998 
Ο Πρόεδρος 
ΓΕΡ. ΚΑΒΒΑΔΙΑΣ 
-♦- 

Αριθ. 37152/97 (δις) (11) 

Χορήγηση άδειας κυκλοφορίας φαρμακευτικού σκευά¬ 
σματος ΒϋΟΕδΟΝΙΩΕ/ΝΟΠΜΑ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση με αρ. 37152/97/30.11.98 του ΕΟΦ χο¬ 
ρηγήθηκε, βάσει των διατάξεων του άρθρ. 3 της παρ. 1 
της Κοινής Υπουργικής Απόφασης Α6/9392/91, άδεια κυ¬ 
κλοφορίας στο φαρμακευτικό σκεύασμα ΒΙΙ0Ε5- 
ΟΝΙΩΕ/ΝΟΒΜΑ. 

Δραστική ουσία: ΒΙΙ0Ε3ΟΝΙΩΕ. 

Μορφή: Κρέμα εξωτερικής χρήσης 0.025%. 

Δικαιούχου σήματος: ΝΟΡΜΑ ΕΛΛΑΣ ΑΕ. 

Υπεύθυνου κυκλοφορίας: ΝΟΡΜΑ ΕΛΛΑΣ ΑΕ. 

Αθήνα, 30 Νοεμβρίου 1998 
Ο Πρόεδρος 
ΓΕΡ. ΚΑΒΒΑΔΙΑΣ 


Αριθ. 2068/97 (δις) (12) 

Χορήγηση άδειας κυκλοφορίας φαρμακευτικού σκευά¬ 
σματος ΒΙΝΟΕΒ’3 3011ΙΤΙΟΝ/ΒΑΧΤΕΗ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση με αρ. 2068/97/30.11.98του ΕΟΦ χορηγή¬ 
θηκε, βάσει των διατάξεων του άρθρ. 3 της παρ. 1 της Κοινής 
Υπουργικής Απόφασης Α6/9392/91, άδεια κυκλοφορίας στο 
φαρμακευτικό σκεύασμα ΒΙΝΘΕΒ’3 3011ΓΠ0Ν/ΒΑΧΤΕΒ. 

Δραστικό συστατικό: 30ΩΙΙΙΜ ΟΗΙ.ΟΗΙΟΕ + ΡΟΤΑ33Ι- 
υΜ ΟΗΙΟΒΙϋΕ + ΟΑΙΧίυΜ ΟΗΙΟΒΙΟΕ (ΩΙΗΥΟΒΑΤΕ). 

Μορφή: ΙΝϋ.δΟΙΙΝϋ (0.86+0.03+0.033)% \ΝΝ. 

Δικαιούχου σήματος: ΒΑΧΤΕΒ ννΟΒΙΩΤΒΑΩΕ ΟΟΒΡ. 
ΒΕί-ΘΙϋΜ. 

Υπεύθυνου κυκλοφορίας: ΒΑΧΤΕΒ ΗΕΙ.ΕΑ3 ΕΠΕ. 

Αθήνα, 30 Νοεμβρίου 1998 
Ο Πρόεδρος 
ΓΕΡ. ΚΑΒΒΑΔΙΑΣ 
-*- 

Αριθ. 17358 (δις) (13) 

Χορήγηση άδειας κυκλοφορίας φαρμακευτικού προ'ίό- 
ντος-εμβολίου ΗΙΒΕΒΙΧ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση με αρ. 17358/3.12.98 του ΕΟΦ χορη¬ 
γήθηκε, βάσει των διατάξεων του άρθρ. 3 της παρ. 1 της 
Κοινής Υπουργικής Απόφασης Α6/9392/91, άδεια κυκλο¬ 
φορίας στο φαρμακευτικό προϊόν-εμβόλιο ΗΙΒΕΒΙΧ. 

Δραστικό συστατικό: ΗΑΕΜΟΡΗΙΙ_ΙΙ3 ΙΝΡΕΙΙΕΝΖΑΕ 
ΤΥΡΕ ό 0ΑΡ5υΐ_ΑΒ ΡΟΙΥδΑΟΟΗΑΒΙϋΕ (ΡΒΡ) ΑΝΩ 
ΤΕΤΑΝΙΙ3ΤΟΧΟΙΟ. 

Μορφή: Ενέσιμο λυόφιλο 10 Γηος ΡΒΡ/0.5ΜΙ. (0Ο3Ε). 

Δικαιούχου σήματος: 3ΜΙΤΗΚΙ_ΙΝΕ ΒΕΕΟΗΑΜ ΒΙΟ- 
ί.ΟΘΙΟΑΙ.3 3.Α., ΒΕΙΘΙΙΙΜ. 

Υπεύθυνου κυκλοφορίας: 3ΜΙΤΗΙ.ΙΝΕ ΒΕΕΟΗΑΜ ΕΒΑΕ. 

Αθήνα, 3 Δεκεμβρίου 1998 
Ο Πρόεδρος 
ΓΕΡ. ΚΑΒΒΑΔΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




